અત્રે ઉલ્લેખનીય છેકે મણિકારણ સાહેબ કુલ્લૂ જિલ્લો ભૂંટારનાં પુર્વીય વિસ્તારમાં આવેલ પાર્વતી નદીનાં કિનારે આવેલું છે. શિખોનાં પ્રથણ ગુરૂ નાનકે અહી પોતાનાં જીવનનો થોડો સમય પસાર કર્યો હતો. તેઓ જે સ્થળે રહ્યા હતા ત્યાં ગુરૂદ્વારાની સ્થાપનાં કરવામાં આવી હતી અને ગુરૂએ અહીં લંગર લગાવવા પણ આદેશ આપ્યો હતો. જો કે ભોજન માટે જ્યારે લાકડા ન મળ્યા ત્યારે નાનકદેવે એક પત્થર ઉઠાવવા કહ્યું હતું. આ પત્થર હટાવતાની સાથે જ ત્યાંથી ઉકળતું પાણી નિકળવા લાગ્યું હતું. જેમાં ચોખા પલાળીને ભાત અને અન્ય ભોજન તૈયાર કરવામાં આવ્યું હતું.